Новы від кветкасмактуноў (Dicaeidae) быў адкрыты ў Малайзіі, аднак пакуль не атрымаў навуковай назвы. Вельмі мала вядома пра асаблівасці яго жыцця і сувязі з іншымі відамі сямейства. Названая па-англійску “акуляравы кветкасмактун” ‘Spectacled Flowerpecker’, птушка была адкрыта біёлагам з універсітэту Лідса (University of Leeds) і двума гідамі з кампаніі Field Guides. Гісторыя незвычайнага адкрыцця будзе сёння апублікаваная ў бюлетэні BirdingASIA , які выпускае Oriental Bird Club.